《出城至太平将见熊伯通》
宋代·孔平仲

两松辟为门，前见青山横。坡陀若相接，宛转疑有情。

日出鸟呼乐，春归林翠明。问我何所往，行当造殊庭。

紫微有仙客，住在泉石清。咫尺久不觌，渺如隔蓬瀛。

今将往见之，先已耳目醒。愿闻直截义，庶使正觉成。

纷纷焉足道，无使一尘生。

作者简介：孔平仲，生于庆历四年（1044），字毅父，今峡江县罗田镇西江村人，政和元年（1111）病卒，终年六十八岁。《清江三孔集》四十卷中，平仲占21卷。